การประท้วงในประเทศไทยเมื่อไม่นานมานี้ ทำให้เกิดความกังขา เกี่ยวกับการพัฒนาของประชาธิปไตยของไทย
ผู้สื่อข่าวมีรายงานมาจากกรุงเทพมหานครว่า การเดินขบวน ซึ่งมีการก่อเหตุรุนแรงเป็นบางครั้ง และส่อให้เห็นถึงความแตกแยกอย่างชัดเจนนั้น ก็เป็
ภาพลักษณ์ของประเทศไทย ในฐานะเป็นแหล่งท่องเที่ยวที่นักท่องเที่ยวนิยมมาเที่ยวกันนั้นมัวหมองไปเมื่อพวก พธม เสื้อเหลืองออกมาประท้วงอย่างหนาแน่น ตามท้องถนน และยึดท่าอากาศยานสากลสุวรรณภูมิไว้ระยะหนึ่งและเมื่อต้นเดือนนี้ พวก นปชเสื้อแดงก็ทำให้การประชุมสุดยอดของบรรดาผู้นำของสมาคมอาเซียนที่พัทยาต้องล้มเลิกไปแต่ไม่สามารถทำให้นายกรัฐมนตรี อภิสิทธิ์เวชชาชีวะลาออกจากตำแหน่งอย่างที่พวกเขาต้องการ นายแพทย์บุรณัช สมุทรักษ์โฆษกของพรรคประชาธิปัตย์กล่าวไว้ตอนนี้ว่า "เรายอมรับความจริงว่าประเทศไทย ยังคงเป็นประเทศที่มีความแตกแยกและความแตกต่างระหว่างคนรวย และคนจนยังมีอยู่อีกเยอะ มีการแบ่งแยกระหว่างคนชนบท และคนเมืองและข้าพเจ้าคิดว่าปัจจัยเหล่านี้ทำให้ชาวชนบทไม่พอใจ" พวก นปช เสื้อแดงส่วนมากมาจากเขตชนบท และมีความเห็นว่ารัฐบาลไทยชุดปัจจุบันขาดความชอบธรรมเพราะเข้าครองอำนาจผ่านทางกระบวนการด้านรัฐสภา หาได้มาจากคะแนนเสียงของประชาชนไม่พันตำรวจโท ทักษิณ ชินวัตร์สนับสนุนพวก นปช เสื้อแดงเหล่านี้ ถึงแม้ว่า พวก นปชเสื้อแดงจะอ้างว่าเป็นปากเป็นเสียงให้ชาวชนบทแต่ชาวนาไทยจำนวนมากบอกว่าไม่สนใจเรื่องการประท้วงของพวก นปช เสื้อแดง แต่ชาวนาไทยรายนี้ ก็เหมือนกับชาวไทยอีกเป็นจำนวนมากที่ยอมรับว่าการเดินขบวนส่งเสริมให้พวกเขาสนใจติดตามเรื่องการเมืองอย่างใกล้ชิดยิ่งขึ้น ส่วนคุณทิม ไม๊ส์เบอร์เกอร์ ผู้อำนวยการภาคของมูลนิธิเอเชียกล่าวไว้ตอนนี้ว่า"คนไทยจำนวนมากที่ไม่เคยพัวพันกับการเมืองก็เข้ามาพัวพันกับการเมืองโดยการเข้าร่วมเดินขบวนกับ นปช เสื้อแดง หรือไม่ก็เดินขบวนกับ พธม เสื้อเหลืองซึ่งเป็นเรื่องใหม่สำหรับพวกเขา ซึ่งเป็นการให้อำนาจแก่พวกเขา" คุณทิม ไม๊ส์เบอร์เกอร์กล่าวด้วยว่าบรรดาผู้ที่ร่วมการประท้วง น่าจะมีส่วนเกี่ยวพันกับการเมืองในอนาคตและไปออกเสียงเลือกตั้งและเรื่องดังกล่าวจะทำให้ประชาธิปไตยในประเทศไทยรุ่งเรืองแข็งแกร่งยิ่งขึ้น